দীর্ঘ ২০ বছরের কর্মজীবনের স্বীকৃতি স্বরূপ পেয়েছেন সেরা কর্পোরেট লিডারের শিরোপা। তাঁকে দেশের সেরা কর্পোরেট মহিলা লিডারের সম্নান দিয়েছে ইন্দো-আমেরিকান চেম্বার অব কমার্স। যে সব কোম্পানিতে তিনি কাজ করেছেন, তারা সবাই দর্শনার প্রশংসায় পঞ্চমুখ। এমনকী প্রতিযোগী সতীর্থরাও দর্শনার সম্পর্কে নেতিবাচক কথা বলেন না। কর্পোরেট মহলে কান পাতলে শোনা যায়, ‘দশের মাঝে তিনি একাই কুম্ভ’। যদিও তাঁর এই সাফল্যের জন্য কেবল নিজেকে কৃতিত্ব দিতে রাজি নন দর্শনা। সাফল্যের বিষয়ে প্রশ্ন করলে এক গাল হেসে তিনি বলেন, ‘দশে মিলে করি কাজ, হারি জিতি নাহি লাজ’।